Coba ceritain soal Janaméjaya dalam bahasa jawa

Wonten salebeting wiracarita Mahabharata, Janamejaya (Sansekerta: जनमेजय; Janaméjaya) inggih punika raja saking Karajan Kuru, ingkang pusat pamarintahanipun kanthi nama Hastinapura. Panjenenganipun putra saking Maharaja Parikesit, ugi buyut Arjuna. Saduluripun Janamejaya wonten tiga, kados ta Srutasena, Bimasena kaliyan Ugrasena. Janamejaya punika gadhah kalih putra, inggih punika Shataaneek dan Shankukarn.

Panjenengapun dipundadosaken raja wiwit taksih ném, amargi ramanipun séda dipuncakot Naga Taksaka. Nalika Janamejaya mangertosi manawi ramanipun séda déning naga Taksaka, lajeng panjenenganipun Yagya ingkang dipunwastani Sarp Yagya (Snake Yagya). Wonten ing Yagya punika, Janamejaya mutusaken badhé ngorbanaken sadaya naga, ugi kaliyan Taksaka. Salajengipun Yagya-nipun dipunwiwiti, Aahuti dipunaturaken kanggé dhawuhi naga, alit-ageng, sepuh-ném, jaler-èstri, para naga lajeng dhawah wonten salebeting geni.